OpenLLM-France/wikimedia huggingface dataset:
# Pilota nuklear

Pilota nuklearra edota pilota atomikoa (ingelesez nuclear football edota atomic football), baita maleta nuklearra, maleta atomikoa, kaxa beltza, Presidentearen larrialdietarako maleta eta Botoia izenez ere deitua, AEBetako presidenteek aginte-zentroetatik kanpo daudenean eraso nuklear bat baimentzeko erabilgai dute. Presidentearen laguntzaileak garraiatzen du.

## Ikus gainera

* Telefono gorria

## Kanpo estekak

* Datuak: Q2535056
* Multimedia: Nuclear football / Q2535056
# Pilotalekuko Zina

Pilotalekuko Zina (frantsesez: serment du jeu de paume) Frantziako Iraultzako gertaera erabakigarri bat izan zen. Frantziako hirugarren estatuko 577 kideetako 576k, baita beste estamentuetako batzuek ere, bat egin zuten zinarekin 1789ko ekainaren 20an, Versaillesko jauregiaren ondoko pilotaleku batean, Estatu Orokorren bilera batean.
Ekainaren 20ko goizean, diputatuak txundituta geratu ziren bileretarako ganbarako ateak itxita eta soldaduek gordeta zeudela ikustean. Estatu-kolpe erregezalea gertatzear zegoelakoan, ondoko pilotaleku batean bildu ziren diputatuak. Hor, hotsandiz zin egin zuten erresumako konstituzioa ezarrita eta berretsita geratu arte ez zutela biltzarra desegingo.
Zina ekintza iraultzailea izan zen, indartu egin baitzen herriarengandik eta haien ordezkariengandik zetorren autoritate politikoa, eta ez erregearengandik zetorrena. Haien elkartasunaren ondorioz, Louis XVI.ak kleroari eta nobleziari Nazio Biltzarrean hirugarren estatuarekin bat egin zezaten agindu behar izan zien.

## Kanpo estekak

* Datuak: Q60022
* Multimedia: Serment du Jeu de paume / Q60022
# Pilotasoro

Pilotasoro, Nafarroa probintzian topa dezakegun euskal mendia da. Bat baino gehiago dira Pilotasoro izeneko mendi eta tokiak Euskal Herrian. Nafarroan bitxienetakoa Txaruta-Garmendia mendikatekoa izanen da, bere kokapen ikusgarria dela eta. Antza denez, artzainak halako tokietan biltzen ziren pilotan jolastera. Hormarik ezean, tenisaren moduko jokoa omen zen.

## Kanpo estekak

Pilotasoro, http://www.euskal-herria.org/.
# Pilote

Pilote terminoak hurrengo adierak eduki ditzake:
# Pilotako materiala

Pilotako materialak pilotan aritzeko erabiltzen diren materialak dira. Asko dira, eta modu askotara sailka daitezke. Hemen, honela sailkatu ditugu: lehenik, pilotaleku motaren arabera; eta, bigarrenik, espezialitatearen arabera. Bestalde, berezi daitezke pilotari profesionalek darabiltzaten joko tresnak eta afizionatuek erabiltzen dituztenak. Hala nola, ofizialki arautu gabekoak diren jokoetakoak, laxoa kasu, eta nazioarteko lehiaketa ofizialetakoak, modalitate zenbait ez baita horietan sartzen, erremontearen kasua esate baterako.

## Pilotako materialen ezaugarriak
### Trinketa

* Eskupilota:
** Pilota: pisua 92-95 gr
* Larruzko paleta:
** Pilota: pisua 52-54 gr
** Palaren neurriak: gehienezko pisua 600 gr, gehienezko luzera 50 cm, gehienezko zabalera 13,5 cm, eta gehienezko lodiera 3 cm
* Xare:
** Pilota: pisua 78-83 gr
** Xarearen neurriak: luzera 57-58 cm, eta zabalera 17-18 cm.
* Gomazko paleta:
** Pilota: gehienezko pisua 40 gr
** Paletaren neurriak: gehienezko pisua 500 gr, gehienezko luzera 55 gr, gehienezko zabalera 20,5 cm, eta gehienezko lodiera 1 cm.

### 36 metroko pilotalekua

* Eskupilota:
** Pilota: pisua, guztira, 101 gr-tik 103 gr-ra.
* Larruzko paleta:
** Pilota: pisua, guztira, 50-55 gr
** Paleta: gehienezko pisua 600 gr, gehienezko luzera 50 cm, gehienezko zabalera 13,5 cm, gehienezko lodiera 3 cm.
* Pala motza:
** Pilota: pisua, guztira, 85-91 gr
** Pala: gehienezko pisua 800 gr, gehienezko luzera 51 cm, gehienezko zabalera 11,5 cm, gehienezko lodiera 4 cm.

### 54 metroko pilotalekua

* Zesta punta:
** Pilota: pisua, guztira, 125-130 gr
** Zesta: gehienezko luzera, 68 cm; gehienezko zabalera, 13 cm; gehienezko sakonera, 16 cm; gehienezko kurbadura, guztira, 110 cm.
* Pala:
** Pilota: pisua, guztira, 100-110 gr
** Pala: luzera, 52-54 cm; gehienezko zabalera, 11,5 cm; lodiera, 3,5-4,5 cm.

### 30 metroko pilotalekua

* Gomazko paleta:
** Pilota: 40 gr
** Paleta: gehienezko pisua 500 gr, gehienezko luzera 55 cm, gehienezko zabalera 20,5 cm, gehienezko lodiera 1 cm.
* Frontenisa:
** Pilota: 39-42 gr
** Erraketa: tenisko erraketa.

## Bestelakoak

Pilotaz eta jotzeko tresnaz gain, partida ofizialetarako beste material batzuk ere behar dira, jantzia esate baterako:
* Beheko mailetan (eta, antzina, goiko mailetan ere bai), pilotariek zuriz jantzita jokatzen dute, eta oihalezko gerrikoak bereizten ditu (batek gorria du, besteak urdina). Orain, goiko mailetan, prakak edo gonak zuriak dira, eta elastikoak bereizten ditu (batek gorria du, besteak urdina).
* Emakumeek galtzak, gonamotzak, gona-galtzak edo bermudak janzten dituzte. Gizonek, galtzak.
* Jotzeko tresnarekin eta larruzko pilotarekin jokatzen diren modalitateetan, burua babesteko kaskoa eraman behar dute. Zuria da.
* Gomazko paletan, larruzko paletan, frontenisean eta xarean, jokalariek begietako babesgarriak eraman behar dituzte.

## Ikus, gainera

* Pilota

## Kanpo erreferentziak

* (Gaztelaniaz) Eusko Pilotaren Nazioarteko Federazioak ezarritako araudia.
* "Pilotagileak, gure arbasoen ogibidea".

## Kanpo estekak

* Datuak: Q12265984
# Pingdingshan

Pingdingshan (txinera sinplifikatuz: 平顶山; pinyineraz: Píngdǐngshān), Henan probintzian kokatutako prefektura mailako hiria da. Guztira, 5.200.000 biztanle inguru dauzka 2000ko erroldaren arabera eta 7.882 kilometro koadroko azalera.

## Inguru naturala eta kokapena

Prefektura mailako Pingdingshan hiriaren mugakideak honakoak dira: Zhengzhou iparraldean, Xuchang eta Luohe ekialdean, Zhumadian hego-ekialdean, Nanyang hegoaldean, eta Luoyang mendebalde eta ipar-mendebaldean.

## Banaketa administratiboa

* Xinhua Barrutia (新华区)
* Weidong Barrutia (卫东区)
* Zhanhe Barrutia (湛河区)
* Shilong Barrutia (石龙区)
* Ruzhou Hiria (汝州市)
* Wugang Hiria (舞钢市)
* Lushan Konderria (鲁山县)
* Baofeng Konderria (宝丰县)
* Ye Konderria (叶县)
* Jia Konderria (郏县)

## Demografia

Prefekturak bost milioi biztanletik gora izan arren, hirigunean bizi diren biztanleak 850.000 baino ez dira.

## Ikus, gainera

* Henan probintziaren banaketa administratiboa

## Kanpo estekak

* (Txineraz) Pingdingshan hiriko gobernuaren webgunea.
* Datuak: Q404116
* Multimedia: Pingdingshan / Q404116
# Pingback

Pingback webgune baten egileak norbaitek bere artikulu batetarako lotura bat jartzen duenean ohartarazteko balio duen sistema da. Honi esker, bere artikuluetarako loturak nortzuk jartzen dituzten jakitea errazten da. WordPress bezalako blogak argitaratzeko sistema batzuek automatikoki onartzen dituzte pingback ohartarazpenak.

## Ikus, gainera

* Trackback

## Kanpo estekak

* Datuak: Q1236195
# Pingelshagen

Pingelshagen Alemaniako udalerri bat da, Mecklenburg-Aurrepomerania estatuan. Azken zentsuaren arabera 543 biztanle zituen, 2,08 kilometro koadroko azaleran..

## Kanpo estekak

* Datuak: Q671284
* Multimedia: Pingelshagen / Q671284
# Pinggui barrutia

Pinggui barrutia (txinera tradizionalez: 平桂区) Txinako barruti bat da, Hezhou barruan. Azken zentsuaren arabera 404.161 biztanle zituen 1851.17 azaleran banatuta.

## Kanpo estekak

* Datuak: Q11061040
* Multimedia: Pinggui District / Q11061040
# Pingchuan barrutia

Pingchuan barrutia (txinera tradizionalez: 平川区) Txinako barruti bat da, Baiyin barruan. Azken zentsuaren arabera 200.869 biztanle zituen 1992.67 azaleran banatuta.

## Kanpo estekak

* Datuak: Q1201538
* Multimedia: Pingchuan District / Q1201538
# Pinggu barrutia

Pinggu barrutia (平谷区 txinera sinplifikatuz) Beijing osatzen duten barrutietako bat da. 2000ko erroldaren arabera, 397.000 biztanle bizi ziren 1.075,0 kilometro koadroko azaleran, hortaz, barrutiaren dentsitatea 369 biztanle/km$^2$ da.

## Inguru naturala eta kokapena

Barrutiaren mugak hauek dira: Miyun konderria iparraldean, Shunyi barrutia mendebaldean, eta Tianjin udal probintzia hegoalde eta ekialdean.

## Ikus, gainera

* Beijingo banaketa administratiboa

## Kanpo estekak

* (Txineraz) Pinggu barrutiko gobernuaren webgunea.
* Datuak: Q393469
* Multimedia: Pinggu District / Q393469
# Pinganilla

Pinganilla Nafarroa Garaiko mendia da, 973 metro ditu, Aguilarko mendilerroan kokatuta dagoena eta tontorrik altuena dena.

## Erreferentziak

* ↑ Gailurraren izena: Pinganilla (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Pinganilla (Mendikat)

## Ikus, gainera

* Euskal Herriko mendiak
* Nafarroako mendien zerrenda

## Kanpo estekak

* luberri.net webgunean
* Datuak: Q66737958
# Pingba barrutia

Pingba barrutia (txinera tradizionalez: 平坝区) Txinako barruti bat da, Anshun barruan. Azken zentsuaren arabera 297.990 biztanle zituen 987.09 azaleran banatuta.

## Kanpo estekak

* Datuak: Q1200562
* Multimedia: Pingba District / Q1200562
# Pingcheng barrutia

Pingcheng barrutia (txinera tradizionalez: 平城区) Txinako barruti bat da, Datong barruan. Azken zentsuaren arabera 899.649 biztanle zituen 243.68 azaleran banatuta.

## Kanpo estekak

* Datuak: Q1070000
* Multimedia: Pingcheng District / Q1070000
# Pingfang Barrutia

Pingfan Barrutia (txinera sinplifikatuz: 平房区; pinyineraz: Píngfáng Qū), Harbin osatzen duten barrutietako bat da. 2005eko erroldaren arabera, 160.000 biztanle bizi ziren 98,0 kilometro koadroko azaleran.

## Ikus, gainera

* Harbinen banaketa administratiboa

## Kanpo estekak

* (Txineraz) Japoniarrek gai biologikoekin esperimentuak egiteko Pingfangen izan zuten egoitzari buruzko informazioa.
* Datuak: Q966612
* Multimedia: Pingfang District, Harbin / Q966612
# Artzapez

Artzapeza elizbarruti batean artzapez barrutia administratzen eta zuzentzen duen apaiza da. Artzapez barrutiak azpian hainbat parrokia hartzen ditu. Titulu hau hala Eliza Ortodoxoak nola Eliza Katolikoak erabiltzen dute.
Antzina, artzapeza zen apezpiku-elizan zegoen apaiz ordenatu antzinakoena edo, bestela, apezpikuak gailentzat hartu eta izendatzen zuena. Haren egiteko nagusia elizkizunetan apezpikuaren ordezkoa izatea zen, adibidez, gaixorik egotekotan. Trentoko Kontzilioak behin bakarrik izendatuko, eta hartan honetarako: parrokiak apezpikuaren izenean nola bisitatu behar dituzten arautzeko. Espainian, 1851ko Konkordatuak artzapezaren dignitatea beheratu zuen Katedraleko Kapituluaren bigarren mailara —lehenengoa dean da harrezkero— eta landa-artzapezak apezpikuak izendatu behar dituela eskualde bateko parroko edo erretoreen artean.

## Kanpo estekak

* Datuak: Q1190552
* Multimedia: Archpriests / Q1190552
# Artze (Donamaria)
## Historioa:

Donamariako historia Ibargoiara haranekoarekin lotuta dago 1845. urtera arte, Askarraga, Artze, Donamaria, Gaztelu eta Igurin tokiek Donamaria udalerria osatzen duten urtera arte, Donamaria hiriburutzat hartuta eta Artze Donamariako auzo bat bezala izendatuta.

## Geografia:

Nafarroako iparraldeko udalerrian kokatutako auzoa da Atze, Malerreka eskualdean kokatua. Doneztebetik, 3 kilometrotara eta Iruñetik 50 km ingurura. Muganteak: Iparraldean Doneztebe, Ekialdean Bertizarana eta Baztan, Mendebaldean Oitz eta Hegoaldean Ultzama Ibarra. Eguraldia, epela eta euritsua da normalean.
Artzeko biztale kantitatea 2022an 105ekoa da.

## Hizkuntza:

Artzen, euskeraz hitz egiten da, esaten ahal da %100 ak euskeraz hitz egiten dakiela.

## Artzeko iturria:

Juan Bautista Iribarrenen oroigarri bezela izan zen, 1909ko urtean eraikia eta 2009an berritua.

## Artzeko kantera:

Artze auzoan kokatutako errekari kantera deitzen zaio. Mendiko ibilbide bateko zati polit bat da.

## Artzeko bazkaria:

Irailaren 9an ospatzen den bazkari bat urtero egiten dena auzoaren erdian.
Artze auzoko biztanle guziak elkartzen diren eguna da.
# Artzen Letona

Artzen Letona (Donapaleu, Nafarroa Beherea, 1986) euskal irrati-esataria da. Zuberotarra da jatorriz.
Xiberoko Botzan aritu da kazetari. 2016tik Euskadi Irratia eta France Bleu Pays Basque irrati-kateek elkarrekin ekoizten duten Zubiak irratsaioa aurkezten du Alaia Martinekin batera.
# Artzape

Artzape Getariako (Gipuzkoa) herri aldizkaria da. Hilero argitaratzen da, euskaraz, eta Topagunea Euskara Elkarteen Federazioko bazkide da. 2009an, diru arazoek eraginda, aldizkaria harpidedunei bakarrik banatzen hasi ziren. Gainera, herritarren artean dirua biltzen aritu ziren, aldizkariaren zorra kitatzearren.

## Ikus, gainera

* Euskarazko aldizkarien zerrenda

## Kanpo estekak

* Noticias de Gipuzkoa egunkariko albistea.
* Datuak: Q12254251
# Artzapezpikuaren zubia (Paris)

Artzapezpikuaren zubia, frantsesez: Pont de l'Archevêché, Frantziako Paris hiriburuan dagoen zubi bat da, Sena ibaia zeharkatzen du. 1828an eraiki zen eta 68 metro luze ditu.
Parisko 4. barrutia eta 13. barrutia elkarlotzen ditu, Île de la Cité uhartearen bidez.

## Kanpo estekak

* Datuak: Q2073308
* Multimedia: Pont de l'Archevêché / Q2073308
# Artze (argipena)

Artze izenak hainbat adiera du.
Toki izenak:
* Artze izenez eman izan den toponimo nafarra da Artzibar de euskaraz, Euskaltzaindiaren arabera, ibar eta udalerria izendatzeko, eta Artzi bertako herri hustuaren toponimoa.
* Artze, Donamariako auzoa.
Euskal deitura ere bada Artze, adibidez pertsona hauena:
* Artze anaiak
* Joxan Artze
* Amédée Artze
* Mikel Artze
# Artzapezpiku

Erromatar Eliza Katolikoan, artzapezpikua izaera berezi eta nabarmena duen elizbarruti baten buruan dagoen apezpikua da, eta berak ere ohorezko izaera du beste apezpikuen aldean. Ekialdeko kristau elizetan ere badaude artzapezpikuak, eliza katolikoko maila bertsua dutenak.

## Kanpo estekak

* Datuak: Q49476
* Multimedia: Archbishops / Q49476
# Artzate Haitza

Artzate Haitza Aralarko mendilerroan dagoen mendi bat da, mendilerroko bigarren txikiena, Itaundieta mendiaren ondoren. Mendi honen tontorrean, erpin geodesiko bat dago.

## Irispideak

Ataungo San Martin auzotik, Arratetara doan bidetik abiatu behar da. Arrateta igaro ondoren, eskuinerantz biratu behar da, Bedamako zelaia izeneko lepora iristeko. Aurrerago geratzen da Bedama baserria. Lehenago, Beamaburuko muinoa ezkerretik igarotzen duen bidea utzi behar da, antzinako Erremedioseko bainuetxetik, Bostbidetako bidegurutze eta lepoaren bila, Agaotzen mendebaldean. Bedamako zelaitik, bide bat pinudian barneratzen da, eta Artzate Haitzen azpitik iparralderanzko norantza hartzen du. Baina alde batera utzi behar da, eta, inongo biderik gabe, zuzenean pinuditik tontorrera igo behar da.

## Kanpo estekak

* Datuak: Q12254253
# Balearrera

Balearrera edo Balearretako katalana Balear Uharteetan mintzatzen diren katalanaren dialektoen multzoa da, katalan dialektoen ekialdeko blokean sartuta. Balearrera dialektoaren barruan, azpidialekto hauek ditugu (uharte nagusi bakoitzeko, azpidialekto bat):
* mallorkera,
* eivissera, eta
* menorkera

## Hiztunek balearrerari buruz duten ikuspegia

Hiztun gehienen iritzia da —hizkuntzalariena bezalaxe— katalana dela beren hizkuntza. Hala ere, hizkuntzalariek ez bezala, beren dialektotzat ez dute balearrera aipatzen, baizik eta beren azpidialektoa: mallorkera (mallorquí) Mallorcan, eivissera (eivissenc) Eivissa uhartean, eta menorkera (menorquí) Menorcan.
Uharteotako talde minoritario batzuek balearrera Sa Llengo Baléà izendatu dute, eta beren hizkuntzatzat aldarrikatu: halaber, S'Academia de sa Llengo Balé akademia osatu dute. Hala ere, balearrerari ez zaio hizkuntza estatusik eman ezein erakunde zientifikotan edo administratibotan.

## Ikus, gainera

* Katalanaren dialektoak

## Kanpo estekak

* Datuak: Q804899
# Balearretako habailari

Balearretako habailariak Balearretako indigenek osatutako antzinako armadako gorputza osatu zuten. Mertzenario garrantzitsuak izan ziren, bai kartagoar tropetan, bai erromatarretan, batez ere talaien osteko aroan. Greziarren aurkako gerretan egon ziren Sizilian, K.a. V. mendearen amaieratik IV. mendera, baita Bigarren Gerra Punikoan ere. Zehazki, jakina da Baeculako guduan parte hartu zutela. Ondoren, infanteria arineko tropa laguntzaile gisa aritu ziren hainbat gudutan. Horien artean aipagarria da Julio Zesarren Galietako Gerretako legioetan izan zuten presentzia. Mertzenario-soldaduen hornidura borondatezko errekrutatze bidez egiten zen, nahiz eta gerra punikoen azken fasean kartagoarrek, tropa berriak errekrutatzera bultzatuta, istiluak izan zituzten Balear Uharteekin, eta badirudi, Menorcan bederen, nahitaezko errekrutatzeak izan zituztela.
Gaur egun uste da Balearren izena punikoko ba' lé yaroh hitzetik datorrela, non ba' lé "lanbidea dutenak" esan nahi duen eta yaroh hitzak "harriak botatzen dituztenak". Bitxikeri gisa, 1950ean Manuel Laborde saiatu zen Balearrak euskaratik azaltzen, "habailarri" hitza hartuz.

## Erreferentziak

* ↑ Marcos, E. (2018): Batalla de Baecula (208 Ane). Localización de la contienda y análisis de la participación de los honderos baleáricos. Trabajo de final de Grado en Historia. Universidad de Barcelona. https://www.academia.edu/33549330/La_Batalla_de_Baecula_208_Ane_._Localització_de_la_contesa_i_anàlisi_de_la_participació_dels_foners_baleàrics
* ↑ Object, object. La intervención de Q. Cecilio Metelo sobre las Baleares (123 a 121 a. C.). Condiciones previas y sus consecuencias. (Noiz kontsultatua: 2022-11-20).
* ↑ Laborde, Manuel. (1950). «Aballarri, las baleares y sus honderos» Munibe 2.

## Kanpo estekak

* Datuak: Q1333357
* Multimedia: Foners balears / Q1333357
# Baleike

Baleike Zumaiako (Gipuzkoa) herri aldizkaria da, euskara hutsez hilero-hilero banatzen dena. Horrez gain, interneteko webgunea ere bada. Aldizkaria eta bera argitaratzen duen Baleike Kultur Elkartea Topagunea Euskara Elkarteen Federazioko kideak dira.
Lehen alea 1994an eman zen argitara. 1998an hamabostekari bihurtzea erabaki zuten. Apustua sendoa izan zen, baina azkenean 100. zenbakian atzera bota eta hilabetekari bihurtu zen berriro aldizkaria.
2004an beste aldaketa nagusi bat gertatu zen: Urola Kostako Hitza sortu zen. Horrek aldizkariaren egituraketa berrikusteko aukera eman zuen. Horrez gain, gero eta indar handiagoa ari da hartzen interneteko webgunea.
2010ean aldizkariak Rikardo Arregi Kazetaritza Sari Nagusia eskuratu zuen.

## Kanpo estekak

* Baleike aldizkariaren webgunea
* Datuak: Q12254720
* Multimedia: Baleike / Q12254720
# Baleazaleen harria (Donostia)

Baleazaleen Harria edo Baleazalearen talaia Ulia mendiko talaia naturala da, baleak ikusteko eta haiek harrapatzera joateko XVIII. mendera bitarte Donostiako baleazaleek erabiltzen zutena.

## Erreferentziak

* ↑ Arrizabalaga, Mikel. «Uliako xendak» Berria (Noiz kontsultatua: 2021-06-21).
* ↑ «Donostia.eus - [Berria Haurrekin egiteko planak»] www.donostia.eus (Noiz kontsultatua: 2021-06-21).
* ↑ «Talaia ibilbidea: Pasai San Pedro - Donostia - Gipuzkoa Natura - Liferay» Gipuzkoa Natura (Noiz kontsultatua: 2021-06-21).
* ↑ «ULIAN ZEHAR GEOGRAFIA IKASTEN | Pasaia Lezo Lizeoa» lizeoa.eus (Noiz kontsultatua: 2021-06-21).

## Kanpo estekak

* Datuak: Q107310025
# Baleix

Baleix Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q681432
* Multimedia: Baleix / Q681432
# Balearretako itsasoa

Balearretako itsasoa (katalanez: Mar Balear) Mediterraneon, Balear uharteen ondoan, dagoen itsaso txikia da. Bertan ahoa duen ibai nagusia Ebro da. Hegoaldetik iparralderantz, Júcar, Turia, Mijares eta Llobregat ibaiak ere bertan dute ahoa.
Nazioarteko Erakunde Hidrografikoaren arabera, honako mugak ditu: hego-mendebaldean Sant Antoni lurmuturra, ekialdean Aire uhartea eta iparraldean San Sebastian lurmuturra.

## Erreferentziak

* ↑ Hogan, C. Michael. (2011). P.Saundry & C.J.Cleveland ed. Balearic Sea. in: Encyclopedia of Earth. Washington DC: National Council for Science and the Environment.
* ↑ International Hydrographic Organization. (1953). Limits of Oceans and Seas. (3. argitaraldia).

## Kanpo estekak

* Datuak: Q200712
* Multimedia: Balearic Sea / Q200712
# Baleen badia

Baleen badia (ingelesez: Bay of whales) Ross izotz hesiaren parean, Roosevelt uhartearen iparraldean dagoen izotzezko portu bat da.
Hego Polorako Amundsen espediziorako 1911n, Richard Evelyn Byrden 1928-1930 eta 1933-1935eko espedizioetarako eta Estatu Batuetako Zerbitzu Antartikoaren 1939-1941eko mendebaldeko baserako base bezala balio izan zuen izotzezko portu natural bat da.
Portuaren konfigurazioa etengabe aldatzen da. 1934ko Byrden espediziorako azterketa batek gertaera hau bi izotz sistema ezberdinen gurutzaketagatik gertatzen dela adierazi zuen, izotz sistema hauen mugimenduek Roosevelt uhartearen presentziaren eragina jasaten dutelarik.
Badia hala izendatu zuen Ernest Shackletonek Nimrod espedizioan zehar, 1908ko urtarrilak 24an ikusi ziren balea ugarien ondorioz.

## Kanpo estekak

* Datuak: Q999005
* Multimedia: Bay of Whales / Q999005
# Baleira

Baleira Lugoko probintziako A Fonsagrada eskualdean dagoen udalerria da. 2007an 1.658 biztanle zituen 168,8 km$^2$tan banaturik.

## Baleirako parrokiak

Baleirako biztanleria hurrengo parrokien artean banatzen da:
* A Braña (San Miguel)
* Córneas (Santiago)
* Cubilledo (Santiago)
* A Degolada (San Lourenzo)
* A Esperela (San Pedro)
* A Fontaneira (Santiago)
* Fonteo (Santa María)
* A Lastra (San Xoán)
* Librán (Santa Mariña)
* Martín (Santiago)
* Pousada (San Lourenzo)
* Retizós (Santa María Madanela)

## Kanpo estekak

* (Galizieraz)(Gaztelaniaz) Baleirako udalaren webgunea
* Datuak: Q1596039
* Multimedia: Baleira / Q1596039
# Planet of the Apes

Planet of the Apes hau izan daiteke:

## Eleberria

* La Planète des singes, Pierre Boulle frantziar idazlearen eleberria

## Filmak

* Planet of the Apes (1968)
* Beneath the Planet of the Apes (1970)
* Escape from the Planet of the Apes (1971)
* Conquest of the Planet of the Apes (1972)
* Battle for the Planet of the Apes (1973)
* Planet of the Apes (2001, berregokitzapena)
* Rise of the Planet of the Apes (2011)
* Dawn of the Planet of the Apes (2014)
* War for the Planet of the Apes (2017)

## Telesailak

* Planet of the Apes (1974)
* Return to the Planet of the Apes (marrazki bizidunak) (1975)

## Bestelakoak

* Planet of the Apes (komikia) (1974)
* Planet of the Apes (bideo-jokoa) (2001)

## Kanpo estekak

* Datuak: Q225963
# Planet Express

Planet Express Futurama telesailaren mezularitza enpresa bat da.

## Enpresaren jarduera

Planet Express enpresa, mezulari enpresa bat delako, mezu eta paketeak banatzen dute Unibertsoan zehar. Enpresa arduratzen duten posta beste planeten artean banatzen dute espazio ontzi batekin.

## Langileak
### Nagusia

* Hubert J. Farnsworth Irakaslea: Enpresaren buruzagia.
* Cubert Farnsworth: Farnsworth Irakaslearen semea eta enpresaren etorkizun buruzagia.

### Espazio ontziaren tripulazioa

* Turanga Leela Kapitaina: Ontziaren kapitaina eta gidaria.
* Philip J. Fry: Mezularia, posta banatzeko arduraduna da.
* Bender Tolestutzaile Rodrigez: Tripulazioaren robota.

### Enpresaren mantenimendua

* Amy Wong: Planet Expressko ingeniaria da.
* John A. Zoidberg Doktorea: Planet Expressko medikua da.
* Hermes Conrad: Planet Expressko kontularia da.
* Scruffy: Planet Expressko atezaina da.

## Planet Expressko Espazio Ontzia

Tripulazioa posta banatzeko erabiltzen duten espazio ontzia da. Argia baino bizkorrago joan ahal du bere propultsatzaileekin. Misilekin ekipatuta dago, eta goian kabina bat du kanoi batekin. Berdea da, bi hego dauka behean, eta beste bat goian enpresaren logotipoarekin.

## Kanpo estekak

* Datuak: Q3756004